=== Sporvogne fra syd og nord ===
[[Fil:Tram parade at Sporvejsmuseet 20.JPG|thumb|HHA 3657 og 4384 fra Hamburg.]]
[[Fil:Sporvejsmuseet Skjoldenæsholm 40 years - RBG 2412.jpg|thumb|Ledvognen RBG 2412 fra Düsseldorf. Den kaldes populært for "Juleaften".]]
[[Fil:Busudstillingshallen - KS 37.jpg|thumb|Vognkassen fra KS 37 overlevede som sommerhus.]]
I årene omkring årtusindskiftet overtog Sporvejsmuseet en række udenlandske sporvogne. I 1993 forærede sporvejene i [[Rostock]] således REKO-vognen RSAG 797 til museet. Vognen er fra 1976, men på grund af den manglende udvikling i det daværende [[DDR]] er den baseret på forældede principper. Til gengæld var den Sporvejsmuseets yngste sporvogn de næste 24 år.<ref>''Rostock forærer Sporvejsmuseet en sporvogn'' af Søren Palsbo. BYtrafik 3/1993, s. 137-139.</ref><ref name="Christensen 46">Christensen og Hørsted, s. 46.</ref> I 1999 erhvervedes desuden en bivogn fra byen i form af Gotha-vognen RSAG 924. Vognen er bygget i 1967 men senere ombygget til partyvogn.<ref>''Vinter på Sporvejsmuseet'' af Svend Christensen. BYtrafik 2/1999, s. 51-52.</ref> I 2002 blev der gjort forsøg med at placere bivognen som cafévogn ved Eilers Eg, hvilket blev en succes.<ref name="Christensen 28" /><ref>''Forår på Sporvejsmuseet'' af Svend Christensen. BYtrafik 3/2002, s. 107-108.</ref>
Bygninger,_konstruktioner_og_anlæg